|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ****Γραφείου Τύπου****& Επικοινωνίας** **Λαμία, 4/9/2017** |

**Το Σάββατο 9 Σεπτεμβρίου ανοίγει τις πύλες της**

**η Εμποροπανήγυρη Λαμίας 2017**

Το Σάββατο 9 Σεπτεμβρίου ανοίγει τις πύλες της η **Εμποροπανήγυρη Λαμίας 2017**, ένας θεσμός που ξεκίνησε το **1856** και συνεχίζει την παρουσία του στην πρωτεύουσα της Ρούμελης για περισσότερο από ενάμιση αιώνα.
Η **Εμποροπανήγυρη 2017** θα πραγματοποιηθεί από τις **9 έως τις 15 Σεπτεμβρίου** στην οδό Φιλίας, δίπλα από το χώρο της Πανελλήνιας Έκθεσης Λαμίας.

Η έναρξη θα γίνει το **Σάββατο 9 Σεπτεμβρίου** και ώρα 8.30 μ.μ. με τη συναυλία «**Τι τρανός χορός θα γένει**» της ορχήστρας «**Εστουδιαντίνα**» της Νέας Ιωνίας υπό την καλλιτεχνική διεύθυνση του Ανδρέα Κατσίγιαννη και θα μας ταξιδέψει μουσικά με ήχους της ελληνικής παράδοσης.

Η συναυλία θα πραγματοποιηθεί με ελεύθερη είσοδο στο χώρο του δυτικού parking παραπλεύρως της Πανελλήνιας Έκθεσης Λαμίας.

Τραγουδούν: **Μπάμπης Τσέρτος, Νάντια Καραγιάννη και Ασπασία Στρατηγού**.

Ο Δήμος Λαμιέων και οι εκθέτες της **Εμποροπανήγυρης Λαμίας 2017** σας περιμένουν όλους από τις 9 έως τις 15 Σεπτεμβρίου για να διασκεδάσετε και να κάνετε τις αγορές σας.

**Από το Γραφείο Τύπου**